Principala pistă pe care merg anchetatorii este cea a geloziei, însă nu au reușit să afle prea multe de la româncă, deși au interogat-o întreaga noapte. Femeia a refuzat să răspundă la cea mai mare parte dintre întrebări.
Anchetatorii au interogat și vecinii, locuitorii din localitatea unde a avut loc această crimă. Este vorba despre o localitate mică, undeva în sudul Italiei, în zona Bari.
Vecinii au spus că cei doi erau des văzuți împreună. Se știa despre ei că formează un cuplu, deși nu în mod oficial.
Aseară se pare că s-ar fi iscat un scandal, cel mai probabil din gelozie. Femeia a luat un cuțit, l-a înjunghiat de două ori, o dată în zona gâtului și în zona toracelui.
Bărbatul a murit în foarte scurt timp.
Românca este în acest moment reținută.
Ea are 38 de ani și este rezident în Italia de foarte mult timp.